52 G. J. VERDAM 



faciundi necessitas quaedam mihi - imposita esset, hasce paries implere me 

 posse sperabarn , si illud ipsum , quod enunciavi , raihi dicendi sumerera 

 argumentum, deque hoc fusius quaedam exponerem meamque qualem- 

 cunque sententiam aperirem. At pace vestra, A. A. H. H ! vestraque 

 fretus indulgentia et audiendi facilitate. Etenim, si facunde et ornate 

 immo plus quam mediocriter dicere aeque postularetur , profecto hunc 

 suggestum conscendendi animus plane mihi defuisset. 



Quodsi de hujus aevi plerorumque Mathematicorum studiis et pervesti- 

 gationibus ita existimem, ut ad normam illam , quam ratio nostra postulat, 

 quaeque ad evidentem certamque et absolutam rerum causarumque cogni- 

 tionem ducit, minus attendere videantur, attamen hoc minime ita intel- 

 lectum velim, quasi vero summum illud adtiugere non optarent, aut 

 prorsus sibi non proponerent. Ipsos autem veram illam Methodum, ad 

 rationis principia cogitandive et cognoscendi leges exactam, non recte 

 sequi, minusque quam oportet adhibere et plerumque negligere, opinari 

 licet. Saepius igitur desideratur certus ille justusque et constans per- 

 tractandi et investigandi modus optimus ordoque rectissimus, systematicum 

 quem vocant, sed naturalis ille et necessarius, contemplandi indagandique 

 methodus logica existens, qua quidem ad disciplinarum partium, omnium- 

 que eorum quae partibus insunt , veram indolem conditionemque , numerum 

 porro, collocationem , cognationem propriamque continuationem et vinculum, 

 denique ad similitudinis et connexionis perceptionem assidue ita attendatur, 

 ut semper earn ducem habeamus eique obediamus, cum vestigia regere 

 valeat, et singulas et omnes monstret vias, quibus ea, quae detegi possint 

 et explorari, certo inveniantur cognoscantur penitusque perspiciantur. 



At sunt fortasse qui dicant, tantam quidem esse ingenii humani imbe- 

 cillitatem et infirmitatem , ut ab omni errore tutum esse nequeat ; 

 eandem esse, quae semper fuit, mentis animique ad errores propensio- 

 nem; eadem namque intelligence impedimenta, eosdem quippe errorum 

 fontes. Ergo miuorem non esse cognoscendi recteque -investigandi negli- 

 gentiam , qua a rationis legibus praeceptisque observandis perpetuo avoca- 



